laion/Wikipedia-Exotic huggingface dataset:
ביטוח חיים תקופתי

ביטוח חיים תקופתי הוא ביטוח חיים המוגבל בזמן ותכליתו להבטיח תשלום כספי ליורשיו של המבוטח, אם מותו יתרחש במהלך תקופה קצובה של שנים. תכליתו של ביטוח היא להבטיח למבוטח פיצוי כספי במקרה של אסון, למשל ביטוח רכב בא להגן על המבוטח מפני הנזק הכספי שייגרם במקרה של תאונת דרכים או גנבה, וביטוח מבנה לבית תכליתו להבטיח לבעל הבית אמצעי למימון הקמת בית חדש, אם ביתו ייהרס, למשל בעת שרפה. ביטוח חיים, לעומת זאת, מבטח כנגד אירוע שצפוי להיות מנת חלקו של כל אדם - מוות. לכן, ביטוח המבטיח פיצוי כספי גדול ליורשיו של המבוטח - עלותו תהיה גבוהה בהכרח. מנגד, אדם הרוכש לעצמו ביטוח חיים, לא בהכרח חושש לגורל יורשיו אם ימות בשיבה טובה, אלא דואג לילדיו הקטינים, ורוצה להבטיח שרעייתו תוכל לפרנס אותם עד שיהיו בוגרים. במדינות המפותחות מוות לפני גיל זקנה הוא אירוע ששכיחותו נמוכה ביותר, לכן פוליסת ביטוח המבטיחה פיצוי כספי גבוה ליורשיו של המבוטח, עלותה תהיה נמוכה, אם הפיצוי יינתן רק במקרה פטירה לפני גיל זקנה. ספקי הביטוח מודעים לכך היטב ולכן מאפשרים רכישת פוליסת ביטוח חיים המוגבלת בזמן, להלן ביטוח חיים תקופתי. פוליסה כזו יכולה להיות מוגבלת לתקופה בת שנה, חמש שנים או אפילו 30 שנה. באנגלית נקרא ביטוח זה: Term life insurance, לעומת ביטוח חיים רגיל, לכל החיים, הנקרא: Whole life insurance. תמחור פוליסה זו נקבע לפי שלושה גורמים: 1. הסבירות הסטטיסטית של המבוטח למות במהלך תקופת הביטוח, על בסיס מינו, גילו, מצבו הבריאותי ואורח חייו (האם הוא מעשן וכיוצא בזאת). 2. התשואה הצפויה לחברת הביטוח על השקעת כספי הפרמיה בשוק ההון. חשיבותו של גורם זה נמצאת ביחס ישר למשך תקופת הביטוח. 3. הוצאות תפעול של חברת הביטוח, בעיקר העסקת עובדים, תקורה ועלויות שיווק/עמלת סוכן. תצורה נפוצה של ביטוח חיים תקופתי הוא כזה הנרכש כחלק מביטוח המשכנתה. לעיתים קרובות - ובישראל כמעט תמיד – כאשר אדם נוטל משכנתה לרכישת נדל"ן הוא מחויב לבטח את הגוף המלווה בפני הסיכון שהלווה ימות או הנכס יינזק. בנקים אינם חפצים בתרחיש בו יהיה עליהם לפנות "אלמנות ויתומים" מביתם במקרה פטירה של מפרנס, לכן הם מחייבים את הלווה לרכוש ביטוח חיים שיבטיח את תשלום המשכנתה במקרה מוות של הלווה או אחד הלווים (במקרה זה הנכס עובר לבעלות מלאה של היורשים ולכן מהווה ביטוח חיים דה פקטו מבחינת הלווה), וכן ביטוח מבנה, שיבטיח קבלת פיצוי במקרה של נזק למבנה בעת אסון. משכנתה היא מטבעה הלוואה התחומה בזמן (בדרך כלל 15 עד 30 שנה), לכן ביטוח החיים הנרכש על ידי הלווה הוא למעשה ביטוח חיים תקופתי. לעיתים ניתן לרכוש מחברת הביטוח פוליסה משולבת: גם ביטוח חיים תקופתי וגם ביטוח חיים לכל החיים (עם או בלי מרכיב חיסכון). במקרה זה הפיצוי ליורשים במקרה מוות יהיה גבוה דרמטית אם המבוטח ימות לפני מועד מסוים שנקבע מראש, או לחלופין, הפרמיה השנתית תעלה דרמטית לאחר שהמבוטח יחצה גיל מסוים שנקבע אף הוא מראש. ביטוח חיים תקופתי, באתר אנציקלופדיה בריטניקה (באנגלית) למשל, הסבירות הסטטיסטית של גבר אוסטרלי בן 30 למות לפני גיל 60 היא בקירוב 1 ל-70. אם האדם הנוטל משכנתה הוא בגיל השלישי, ניתן לבקש פטור מביטוח חיים למשכנתה.
נקודת ברנאן (אנטארקטיקה)

נקודת ברנאן (באנגלית: Brennan Point) היא לשון יבשה מכוסה קרח, בחוף ארץ מרי בירד שבאנטארקטיקה. לשון היבשה מהווה את הכניסה המזרחית למפרץ בלוק, וכמו כן מהווה את נקודת הגבול בין חוף זונדרס לחוף רופרט. הנקודה התגלתה מהאוויר, ב-5 בדצמבר 1929, במהלך טיסתו של ריצ'רד בירד מעל האזור, במסגרת משלחת בירד לאנטארקטיקה (שחקרה את אנטארקטיקה בין השנים 1928–1930). הנקודה נקראה על שמו של מייקל ג'י. ברנן (Michael J. Brennan), אשר סייע לריצ'רד בירד בבחירת הצוות של משלחת החקר שלו, ושהיה הסקיפר של האונייה (Chantier), אשר בה הפליג ריצ'רד בירד בדרכו לאוקיינוס הארקטי, במטרה לטוס מעל הקוטב הצפוני. נקודת ברנאן באתר הסקר הגאולוגי של ארצות הברית נקודת ברנאן באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בנקודת ברנאן תחזית מזג אוויר עדכנית ארוכת טווח עבור נקודת ברנאן נתוני מזג אוויר היסטוריים עבור נקודת ברנאן מידע גאוגרפי והיסטורי מידע גאוגרפי על חוף זונדרס מידע גאוגרפי על חוף רופרט
Version of Me

Version of Me (בעברית: גרסה שלי) הוא אלבומה השביעי של הזמרת מלאני סי, אשר יצא ב-21 באוקטובר 2016 על ידי חברת התקליטים העצמאית שלה רד גירל רקורדס. האלבום זכה לביקורות חיוביות. האלבום הגיע למקום ה-25 בבריטניה ובכך הפך לאלבום שלה שדורג הכי גבוה מאז 2003 במדינה. אך לעומת זאת בגרמניה האלבום נהיה לאלבום הראשון שלה שלא זכה להיכנס לטופ 20. בברזיל האלבום זכה להצלחה כאשר הגיע למקום הראשון במדינה. הקלטות האלבום החלו ב-2014 אף לטענתה של מלאני זה לא היה הדבר היחיד בה התמקדה באותה תקופה ועל כך סיפרה בריאיון: "בדרך כלל שהייתי מקליטה אלבום החלטתי שזה הזמן להקליט אותו והייתי הולכת וחוזרת למפגשי כתיבה כל הזמן. אך הפעם זה היה שונה. הפעם לקחתי את הזמן ואני חושבת שזה ממש עשה לי טוב. מעולם לא הוצאתי אלבום כזה טוב. זה הרגיש כאילו הרבה דברים התרחשו במהלך הזמן וכל הדברים האלה היוו לי השראה. מפני שלקחתי את הזמן שלי הרגשתי שאני לא חוזרת על עצמי וזה היה ממש מגניב. לאלבום קוראים "Version of Me" כי כל האלבום הזה עוסק סביבי ומהווה ביטוי לדברים שקרו לי ב-5 השנים האחרונות. אז זה הרגיש ממש ממש טוב." מבחינה מוזיקלית האלבום הוא אלבום פופ עם אלמנטים של R&B ומוזיקה אלקטרונית. מידע על האלבום Version of Me באתר AllMusic פול בודי, דלה לדמג'י, אס או אס, מיוזיק, טום ווילדינג.
מאזדה 929

מאזדה 929 (Mazda 929) היא מכונית משפחתית גדולה מתוצרת יצרנית המכוניות היפנית מאזדה אשר יוצרה בין השנים 2000–1973 ב-יפן ושווקה ביפן ובאירופה. 4 דלתות סדאן 2 דלתות קופה - יוצר בין השנים 1978-1973 ו-1987-1982 5 דלתות סטיישן - יוצר בין השנים 1982-1973 "LA2" - סדרה ראשונה, יוצרה בין השנים 1976-1973 "LA2" - סדרה שנייה, יוצרה בין השנים 1978-1976 "LA4" - יוצר בין השנים 1981-1979 "HB" - יוצר בין השנים 1986-1982 "HC" - יוצר בין השנים 1991-1987 "HD" - יוצר בין השנים 1995-1991 "HE" - יוצר בין השנים 2000-1996 מנוע קדמי בין השנים 1982-1978 בנוסף ל-מנועי בנזין הורכבו בדגם ששווק ביפן גם מנועי ונקל (מנוע בי-רוטור) בין השנים 1987-1982 הורכב בדגם גם מנוע דיזל קיבולת מכל דלק - 65 ליטר תאוצה בין 0-100 קמ"ש היא 15.4 שניות (מנוע 1,769 סמ"ק שיוצר בין השנים 1978-1973) תאוצה בין 0-100 קמ"ש היא 9.3 שניות (מנוע 2,954 סמ"ק שיוצר בין השנים 1987-1991) "מאזדה 929", סדרה "LA2", שנת 1975 - סטיישן "מאזדה 929", סדרה "LA2", שנת 1975 - סטיישן "מאזדה 929", סדרה "LA3" - קופה "מאזדה 929", שנת 1977 - קופה "מאזדה 929" "מאזדה 929" סדרה "HD" "מאזדה 929" סדרה "HC" "מאזדה 929" סדרה "HC" מאזדה מדיה וקבצים בנושא מאזדה 929 בוויקישיתוף מאזדה 929, מנוע V6, שנת 1986 - מפרט arfolio.com/specifications/models מאזדה 929, שנת 1992 - מפרט carfolio.com/specifications/models דגמי מאזדה 929 car.info/en-se/mazda/929
Wrapped in Red

Wrapped in Red (בעברית: עטוף באדום) הוא אלבום חג מולד של הזמרת קלי קלרקסון, אשר יצא ב-25 באוקטובר 2013 על ידי RCA רקורדס. האלבום הופק על ידי גרג קורסטין, וזהו היה אלבום חג המולד הראשון שלה. האלבום מכיל 16 שירים מתוכם 5 שירים מקוריים הושאר גרסאות כיסוי לשירי חג מולד ידועים. באלבום ישנם דואטים עם רוני דאן, ריבה מקנטייר וטרישה יארווד. בעקבות הרצון לפנות למוזיקה אחרת עלה לקלרקסון הרעיון להקליט את האלבום. היא רצתה כי האלבום לא יתמקד רק במוזיקת חג מולד אלא יכלול בתוכו ז'אנרים נוספים כמו פופ, ג'אז, קאנטרי ומוזיקת נשמה. כך למשל האלבום כלל מוזיקת ג'אז אותה הכניס מפיק האלבום גרג קורסטין שלמד את הז'אנר בהנחייתו של ג'קי בייארד. האלבום שאב השראה מאלבומי חג אחרים כמו של מריה קארי, פיל ספקטור ומק-אינטיר, מאלבום הפסקול A Charlie Brown Christmas ובנוסף גם שאב השראה מהסרט חג מולד לבן. קלרקסון וקורסטין עשו ניסויים בצלילים שונים בעיקר בהשראתו של ספקטור כדי ליצור מוזיקת חג עכשווית וקלאסית לצד ז'אנרים שונים וגם לצד מוזיקת הפופ-רוק הידועה שלה. שם האלבום ניתן מכיוון שאדום לטענתה של קלרקסון מאפיין את רוח החג ובאופן כללי בה בקונוטציה חיובית של שמחה ושפע. האלבום הגיע למקום השלישי במצעד הבילבורד 200 ולמקום הראשון במצעד אלבומי החג האמריקאי. בשני המצעדים הוא נשאר בעשירייה הפותחת במשך 9 שבועות. בנוסף הוא גם הגיע למעמד פלטינה בארצות הברית על מכירות של מיליון עותקים קצת יותר מחודש מיום יציאתו ואף הגיע למעמד פלטינה גם בקנדה. בסוף השנה הוא הוכתר כאלבום חג המולד הנמכר ביותר לשנת 2013 וכאלבום חג המולד השני הנמכר ביותר בקנדה בסוף העשור השני של המאה ה-21 הוא נכנס לרשימת 200 האלבומים האמריקאים המצליחים ביותר של אותו עשור במקום ה-150. "Underneath the Tree" היה הסינגל הראשון מהאלבום אשר נכנס ל-40 העליונים במדינות רבות ונהיה לשיר חג המולד שהתנגן הכי הרבה ברדיו באותה שנה. הסינגל השני מהאלבום היה שיר הנושא אשר יצא בנובמבר של שנה אחרי. על מנת לקדם את האלבום קלרקסון הופיעה במספר הופעות בטלוויזיה ואף הוציאה ספיישל מיוחד בשם "Kelly Clarkson's Cautionary Christmas Music Tale" אשר שודר על ידי רשת NBC. בנוסף בחג המולד של 2014 ו-2016 קיימה קלרקסון מופע צדקה בשם "Miracle on Broadway" ובו הופיעה עם שירי האלבום. מידע על האלבום Wrapped in Red באתר MusicBrainz מידע על האלבום Wrapped in Red באתר AllMusic האלבום Wrapped in Red באתר Discogs מוזיקת חג מולד, פופ, ג'אז, קאנטרי, מוזיקת נשמה Kelly Clarkson - Wrapped In Red, Discogs (באנגלית)
מפרצון וון

מפרצון וון (באנגלית: Vaughan Inlet) הוא מפרצון בחוף אוסקר השני, בארץ גרהאם שבאנטארקטיקה. אורכו של המפרץ 16 קילומטרים ורוחבו 11.6 קילומטרים. המפרץ ממוקם בין לשון היבשה שנוצרת על ידי גבעת וייטסייד שמדרום מערב, לבין נקודת שיוור, שמצפון מזרח למפרצון. אל המפרצון נשפכים קרחון אוונס, קרחון גרין, קרחון הקטוריה, וקרחון ברניצה. אזור המפרצון צולם על ידי סר יוברט וילקינס, בטיסתו מעל האזור ב-20 בדצמבר 1928. האזור שצולם היה אזור בתרונות מכוסה קרח, שוילקינס קרא לו "פיורדי הקטוריה" (Hektoria Fiords), על שמה של ספינת ציד הלווייתנים "הקטוריה" (Hektoria), אשר העביר את משלחת החקר של וילקנס לאי דיספשן. בשל נסיגת הקרחונים שנשפכים אל המפרץ ובעקבות השבר של מדף הקרח לארסן במרץ 2002, השתנה קו החוף, והופיע המפרצון. שמו של המפרצון ניתן לו בשנת 2008 על ידי הוועדה המייעצת לשמות אנטארקטיים של בריטניה. המפרצון נקרא על שמו של דייוויד ג. וון (David G. Vaughan), פרופסור כבוד לגאוגרפיה, באוניברסיטת סוונסי; שהיה החוקר קרחונים של הסקר האנטארקטי הבריטי בין השנים 1986–1999, והחוקר הראשי של הסקר האנטארקטי הבריטי בין השנים 1999–2008. וון היה החוקר המוביל בנושא תנועת הקרחונים, והתפרקות מדפי הקרח של אנטארקטיקה. מפרצון וון באתר הסקר הגאולוגי של ארצות הברית מפרצון וון באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי על קרחון גרין מידע גאוגרפי על קרחון ברניצה מידע גאוגרפי על מפרצון וון
באסתני

באסתני סונהטי (בפרסית: بستنی سنتی מילולית בהוראת: "גלידה-מסורתית", נקראת גם: גלידת זעפרן או גלידת פרח וזמיר) ידועה גם בשם גלידה-פרסית, הגלידה בעלת מרקם דביק ואלסטי עם אחוזי שומן גבוהים בדומה לגלידות מסטיק או גלידת "קולפי" הודית. גלידה זו עשויה מחלב, שמנת מתוקה, ביצים, סוכר, מי ורדים (או "עלי ורדים"), זעפרן, וניל, ופיסטוקים. לעיתים נהוג להוסיף גם "אבקת סחלב" או מסטיקא כדי לשוות לגלידה מראה דביק ואלסטי. יש הנוהגים להגיש גלידה זו ביחד עם: פלודה (פלודה שיראזי) ויש הנוהגים להגיש גלידה זו גם עם מיץ גזר בתוספת: קינמון, אגוז מוסקט, ציפורן, הל, או תבלינים אחרים. צורת הגשה זו נקראת אב-האביג' באסתני. עדויות ראשונות על אכילת קינוחים קרים באזור פרס מדווחים משנת 500 לפני הספירה בתקופת הממלכה האחמנית. בתקופה זו היה נהוג לערבב שלג נקי שהובא מצמרות ההרים עם סורבה (גרידת קליפת פירות) ומעליה לפזר זעפרן, מיץ ענבים ופירות. בשנת 400 לפני הספירה הומצא הקינוח המכונה פלודה, הפלודה הקפוא עורבב עם גלידה פרסית בכדי להאט את איבוד נוזלי הגלידה הנמסה. בסוף המאה ה-19 הומצאה גרסתה העדכנית של "הגלידה הפרסית" שהייתה בעלת מרקם קשה בדומה לגלידות המסטיק שהוכנו בטורקיה וסוריה. גרסה זו הוכנה על בסיס שמנת בעלת אחוזי שומן גבוהים מאוד ולעיתים גם עם ביצים במקום אבקת מסטיקא כתושה עם אבקת סחלב בתוספת תבלינים. הוגשה למלך הפרסי, לצד פאלודה. קולפי גלידה מסטיק מדיה וקבצים בנושא באסתני בוויקישיתוף
איגור יפרמוב

איגור ויקטורוביץ' יפרמוב (ברוסית: Игорь Викторович Ефремов; נולד ב-9 במאי 1969 בקלינינגרד, מחוז מוסקבה, רוסיה הסובייטית, שבברית המועצות) הוא כדורגלן רוסי ושחקן קטרגל לשעבר. שיחק במדי ספרטק-נובורוס מוסקבה ונבחרת הקטרגל של חבר המדינות. לאחר סיום קריירת המשחק שלו עבר לעבודה ניהולית. במשך עשור, מדצמבר 2010 עד דצמבר 2030 הוא כיהן כנשיא ליגת הכדורגל הלאומית, הארגון שמנהל את טורניר הכדורגל השני בחשיבותו (אליפות ליגת הכדורגל הלאומית) בהיררכיה של הכדורגל הרוסי. כמו כן, הוא מכהן בתפקיד יו"ר התאחדות הכדורגל של מחוז מוסקבה, בעבר היה נשיא התאחדות הכדורגל של המחוז הפדרלי המרכזי. יפרמוב הוא בוגר בית הספר לכדורגל של ספרטק מוסקבה. אחרי ששיחק מעט בליגה השנייה במדי סאטורן ובליגה השנייה התחתונה במדי אוקה קולומנה, הוא החליט להיכנס לקטרגל. הוא היה בהרכב ספרטק כאשר הקבוצה סיימה במקום השני באליפות חבר המדינות 1992. עד מהרה ערך את הופעת הבכורה שלו בנבחרת הלאומית של חבר המדינות. במשחקי מוקדמות מונדיאל 1992, יפרמוב כבש שער חשוב מול פולין החזקה. לאחר שבילה תקופה קצרה במוסקבה ובקבוצת "דינה", שזכתה בגביע הרוסי בשנת 1992, איגור חזר לספרטק ושיחק בה עד לפירוק הקבוצה. אחר כך שיחק בקבוצת VIZ יקטרינבורג, במינקס מוסקבה, קרונה ניז'ני נובגורוד ובקבוצת GKI-Gazprom במוסקבה, שהוקמה על ידי תאגיד גזפרום. בשנת 2000 סיים יפרמוב את קריירת המשחק שלו והצטרף לפדרציית הכדורגל של מחוז מוסקבה. בשנת 2004 הוא מונה להוביל אותה וממאי 2009 ועד דצמבר 2010 שימש כמנכ"ל קבוצת סאטורן מפרברי מוסקבה. אחרי הקמת ליגת הכדורגל הלאומית, נבחר איגור יפרמוב לנשיא הליגה. בשנת 2020 רכש 5% ממניות קבוצת כדורגל הנשים צסק"א מוסקבה. בדצמבר 2020 התפטר מנשיאות הליגה הלאומית. ריאיון עם איגור יפרמוב (אורכב 26.03.2020 בארכיון Wayback Machine) (ברוסית) Игорь Ефремов подал в отставку с поста президента ФНЛ «Время космических зарплат давно прошло. Кто неразумно ведет свои дела — уже далеко». Большое интервью с президентом ФНЛ «Сатурн» заявил Ефремова Ефремов покинул «Сатурн»
שגיא פינק

שגיא יעקב פינק (נולד ב-14 בפברואר 1981) הוא קצין בצה"ל בדרגת אלוף-משנה. הוא שימש כמפקד עוצבת התקומה ולפני כן כקצין המבצעים של פיקוד הצפון, מפקד גדוד 451 ומפקד יחידת מיתר. פינק נולד וגדל בקריית חיים. למד בתיכון קריית חיים. התגייס לצה"ל בשנת 1999, ושובץ בגדוד שפיפון בחיל התותחנים. היה לוחם בגדוד. יצא לקורס קציני חת"ם ועם סיומו שב לגדוד. שימש במספר תפקידי פיקוד בחיל. לאחר מלחמת לבנון השנייה שימש כסגן מפקד גדוד 405. לאחר מכן מונה לקצין אג"ם מרכז האש של פיקוד הצפון בין השנים 2007–2008. בהמשך שימש כקצין אג"ם של חטיבה 282 בין השנים 2012–2013. לאחר מכן היה חניך בפו"ם בין השנים 2013–2014. לאחר שהועלה לדרגת סא"ל מונה למפקד יחידת מיתר בין השנים 2016–2017, ושימש כמפקד היחידה עד לפירוקה. בהמשך מונה למפקד גדוד 451 בין השנים 2017–2018. לאחר מכן מונה לקצין המבצעים של פיקוד הצפון בין השנים 2018–2020, ושירת בתפקיד בין היתר במהלך מבצע מגן צפוני. במרץ 2020 הועלה לדרגת אל"ם ומונה למפקד עוצבת התקומה. ב-13 בספטמבר 2021 הוחלט על מינויו למפקד עוצבת קלע דוד הבא, מינוי שלא יצא לפועל. ב-31 באוקטובר 2022 הוחלט על מינויו לנספח ההגנה בצרפת. ב - 1 באוגוסט 2023 מונה לנספח הגנה בצרפת (ספרד פורטוגל ומדינות נוספות). פינק מתגורר בפריז, היה נשוי ליעל שוחט פינק, עורכת דין בכירה בפרקליטות המדינה, נפטרה ממחלה קשה; לזוג ארבעה ילדים. בעל תואר ראשון בכלכלה, תקשורת ושיווק ותואר שני בביטחון לאומי מאוניברסיטת חיפה. בימים אלו פינק חוקר סוגיות ביטחוניות במסגרת הדוקטורט שלו. סוף עידן: יחידת מיתר נסגרה באתר "תמיד תותחן" Page 29 - תמיד תותחן גיליון 65 רשימת המינויים החדשים בצה"ל, באתר צה"ל סבב מינויים בצה"ל: מפקדי חטיבות חדשים בדרום ובצפון, באתר Israel Defense קובי פינקלר, אל"מ יאיר פלאי - מפקד חטיבת גולני החדש, באתר ערוץ 7, 13 בספטמבר 2021 מינויים חדשים בצה"ל, באתר ערוץ 7, 31 באוקטובר 2022
257 סיבות לחיות

257 סיבות לחיות (ברוסית: ‎257 причи́н, что́бы жить) היא סדרת דרמה קומית רוסית עטורת שבחים, שהופקה על ידי קבוצת YBW וחברת SUPER Production עבור Start.ru. הסדרה עלתה לשידור ב-26 במרץ 2020 בשירות הווידאו START. הפקת עונה שנייה החלה ביולי 2020 ותשודר ברשת START ב-4 בנובמבר 2020. עלילת הסדרה מגוללת את סיפורה של ג'ניה בת השלושים שמחלימה ממחלה קשה ומוצאת את חייה קשים מנשוא. הצרות שלה רק מתחילות והיא מגלה ביומנה רשימה ישנה של 257 דברים שרצתה לעשות אם תחיה, רשימה שנותנת לה סיבה להמשיך לחיות. לאחר שלוש שנים קשות של מאבק בסרטן, ג'ניה קורוטקובה בת ה-30 מצליחה להביס את המחלה. כשהיא חוזרת הבית היא ניצבת בפני מציאות קשה: החבר האהוב שלה מציע לעזוב, אחותה מודה כי ניכסה כסף של מישהו אחר מתרומות צדקה לטיפול, והבוס בעבודה מצא לה תחליף במשך זמן רב. לפתע עיניה של קורוטקובה נתקלות ביומן שלה, בו, בעצת הרופאה המטפלת, היא רשמה 256 סיבות לחיות ולהמשיך להיאבק במחלה הקשה. ג'ניה מוסיפה את הסיבה ה-257: "למצוא אהבה" וללא דיחוי, מתחילה לתרגם סיבות מהיומן למציאות. פולינה מקסימובה - ג'ניה קורטוקובה איגור קורשקוב - קונסטנטין רומנוביץ', מורה לטניס דאריה רודנוק - סוניה, אחותה הצעירה של ג'ניה יוליה טופולניצקאיה - אניה, שותפה וחברתה ההריונית של ג'ניה אנסטסיה פופובה - אירה, חברתה של ג'ניה אלכסיי זולוטוביצקי - מוראטוב סרגיי גודין - מיטיה, חבר לשעבר של ג'ניה אנה נבסקאיה - אליסה יורייבנה, הרופאה המטפלת של ג'ניה רומן מאיאקין - איגור סרגייביץ', הבוס של ג'ניה מיכאיל גרישצ'נקו - רוס, החבר של סוניה מקסים לגאשקין - אולג ויקטורוביץ', חבר של קונסטנטין מריה פומינה - ויקה קיריל נאגייב צילומי הסדרה התקיימו בקיץ 2018. בגרסה המקורית של התסריט, שמה של הדמות הראשית היה קוברובה, אך בהמשך הוחלף בקורוטקובה. לצורך צילומי הסדרה, השחקנית המובילה, פולינה מקסימובה, נאלצה לגלח את שיערה במשך מספר חודשים. אתר האינטרנט הרשמי של 257 סיבות לחיות "257 סיבות לחיות", במסד הנתונים הקולנועיים IMDb (באנגלית) "257 סיבות לחיות", במסד הנתונים הקולנועיים KinoPoisk (ברוסית) ‏"257 סיבות לחיות", באתר שירות הזרמת המדיה START.ru ‏"257 סיבות לחיות", באתר האינטרנט של ערוץ "Super" ‏"257 סיבות לחיות", בפורטל kinopoisk.ru Полина Максимова и Егор Корешков найдут 257 причин жить и любить // InterMedia, 18 февраля 2020 Полина Максимова найдет «257 причин, чтобы жить» // InterMedia, 29 июля 2019 «257 причин, чтобы жить». Новый сезон. Трейлер Почему Полина Максимова побрилась: телеканал «Супер» приступил к съемкам сериала «257 причин, чтобы жить» // TV Mag, 31.07.2018 Актриса Полина Максимова побрилась налысо. Что скажешь? // Peopletalk.ru, 13.08.2019 И всё заиграет новыми красками: съёмки сериала «257 причин, чтобы жить» // Кино-театр.ру, 18.09.2019 Сериал "257 причин, чтобы жить" с Полиной Максимовой подарит надежду тяжело больным людям // «Metro Москва», 30.08.2019
גבעת וייטסייד (אנטארקטיקה)

גבעת וייטסייד (באנגלית: Whiteside Hill; מילולית: גבעת צד לבן) היא גבעה מכוסה קרח בחצי האי בלאגובגראד בחוף המזרחי של ארץ גרהאם, שבאנטארקטיקה. לגבעה יש כתף, המהווה את הצד הדרום-מערבי של הכניסה למפרצון וון. הגבעה ממוקמת בין קרחון אוונס ונקודת פוין. גובהה של הגבעה 330 מטרים מעל פני הים. אזור הגבעה צולם על ידי סר יוברט וילקינס, בטיסתו מעל האזור ב-20 בדצמבר 1928. האזור מופה לראשונה בשנת 1947 על ידי סקר שטחי חסות איי פוקלנד. במהלך סקירה שנערכה בשנת 1955 על ידי סקר שטחי חסות איי פוקלנד, דווח כי הגבעה המכוסה קרח מתחברת לקרחון אוונס, ולא רואים חלקים חשופים בגבעה. שמה של הגבעה ניתן לה על ידי הוועדה המייעצת לשמות אנטארקטיים של בריטניה. בשם של הגבעה הוא תיאורי - הגבעה מכוסה הקרח לבנה, וצידה השני מתחבר לקרחון, כך שניתן לראות צד לבן אחד. גבעת וייטסייד באתר הסקר הגאולוגי של ארצות הברית גבעת וייטסייד באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק בין גבעת וייטסייד לאתרים סמוכים גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
נקודת ברנאן

האם התכוונתם ל... אנטארקטיקה נקודת ברנאן (אנטארקטיקה) – לשון יבשה לחוף ארץ מרי בירד שבאנטארקטיקה קנדה נקודת ברנאן (קנדה) – לשון יבשה בפרובינציית ניופאונדלנד ולברדור שבקנדה
ג'ואן פנינגטון

מרי-ג'ואן פנינגטון (באנגלית: Mary-Joan Pennington; נולדה בשנת 1960) היא שחיינית עבר אמריקאית. היא אלופת עולם (ברלין 1978) במשחה ל-100 מטר פרפר ובמשחה שליחות 4x100 מטר מעורב וסגנית אלופת עולם במשחה ל-200 מטר מעורב אישי. פנינגטון נולדה וגדלה בפרנקלין, טנסי. היא בוגרת אוניברסיטת טקסס. באליפות העולם שנערכה בברלין, מערב גרמניה, בשנת 1978 זכתה פנינגטון ב-3 מדליות, 2 זהב ו-2 כסף. מדליות זהב, במשחה ל-100 מטר פרפר בשיא אליפות חדש של 1:00.20 דקות, לפני שיאנית העולם אנדריאה פולק ממזרח גרמניה (1:00.26 דקות) ווונדי קווירק מקנדה (1:01.82 דקות) ובמשחה שליחות 4x100 מטר מעורב ביחד עם לינדה ג'זק, טרייסי קולקינס וסינתיה וודהד בשיא אליפות חדש של 4:08.21 דקות, לפני מזרח גרמניה (4:09.13 דקות) וברית המועצות (4:14.91 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 59.67 שניות. מדליית כסף במשחה של-200 מטר מעורב אישי בתוצאה של 2:14.98 דקות, תוצאה טובה משיא העולם של טרייסי קולקינס (2:15.09 דקות) שניצחה בשיא עולם חדש של 2:14.07 דקות ולפני אולריקה טאובר ממזרח גרמניה (2:15.99 דקות). פנינגטון נכללה במשלחת האמריקאית לאולימפיאדת מוסקבה (1980) אך בשל החרם של מדינתה על המשחקים האולימפיים היא לא השתתפה. לאחר מכן, היא הפסיקה לשחות למשך כשנתיים. במשחקים הפאן-אמריקאיים שנערכו בקראקס, ונצואלה בשנת 1983 זכתה פנינגטון במדליית כסף במשחה ל-100 מטר גב בתוצאה של 1:03.63 דקות. בשנת 1984 פרשה פנינגטון משחייה תחרותית. פנינגטון בוגרת תואר שני בקידום בריאות ומדעי הספורט מאוניברסיטת ואנדרבילט ודוקטור לטיפול מונע בבית הספר לבריאות הציבור, מאוניברסיטת לומה לינדה בקליפורניה. תוצאות רשמיות של אליפות העולם בשחייה 1978
קרחון אוונס (רכס המלכה אלכסנדרה)

קרחון אוונס (באנגלית: Evans Glacier) הוא קרחון יובלי, ברכס המלכה אלכסנדרה, בשטח חסות רוס שבאנטארקטיקה. הקרחון מנקז את הרכס. הקרחון נשפך אל קרחון בירדמור. שמו של הקרחון ניתן לו על ידי משלחת הסקר הגאולוגי האנטארקטי של ניו זילנד, אשר חקרה את האזור בין השנים 1961 -1962. הקרחון נקרא על שמו של אדגר אוונס, היה חבר בקבוצת הקוטב של רוברט פלקון סקוט במשלחת טרה נובה לקוטב הדרומי בין השנים 1911 – 1912, שנפטר בסמוך לקרחון. קרחון אוונס באתר הסקר הגאולוגי של ארצות הברית קרחון אוונס באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי
קרחון אוונס

האם התכוונתם ל... אנטארקטיקה קרחון אוונס (ארץ גרהאם) – קרחון בארץ גרהאם שבאנטארקטיקה קרחון אוונס (רכס המלכה אלכסנדרה) – קרחון ברכס המלכה אלכסנדרה בשטח חסות רוס שבאנטארקטיקה זרם הקרח אוונס – זרם קרח בארץ אלזוורת' שבאנטארקטיקה קנדה קרחון ג'ון אוונס – קרחון בטריטוריית נונאווט שבקנדה
1 (אלבום של זארה לארסון)

1 (מוכר כ-One) הוא אלבום הבכורה של הזמרת-יוצרת השוודית זארה לארסון. האלבום יצא לאור ב-1 באוקטובר 2014 על ידי חברות התקליטים יוניברסל מיוזיק גרופ ו-TEN מיוזיק גרופ. מתוך האלבום יצאו ארבעה סינגלים. האלבום הגיע למקום הראשון במצעד האלבומים של שוודיה. האלבום זכה להצלחה רבה כאשר איגוד תעשיית ההקלטות הדני העניק לו את תואר הזהב על מכירות של למעלה מ-10,000 עותקים במדינה. בהמשך, העניק איגוד תעשיית ההקלטות השוודי את תואר הפלטינה על מכירות של למעלה מ-40,000 עותקים במדינה. בסמוך לצאתו, עלה האלבום לרשת הזרמת המדיה, ספוטיפיי. מידע על האלבום 1 באתר MusicBrainz מידע על האלבום 1 באתר AllMusic האלבום 1 באתר Discogs האלבום 1 באתר Last.fm האלבום 1 באתר טיידל 1, Discogs (באנגלית) swedishcharts.com - Zara Larsson - 1, swedishcharts.com Home | IFPI, ifpi.dk Veckolista Album, vecka 32, 2015, Sverigetopplistan (בשוודית) 1, נבדק ב-2020-03-26 "iTunes - Musik - 1 av Zara Larsson". Apple Music, iTunes (Sweden). נבדק ב-11 בנובמבר 2014. {{cite web}}: (עזרה) "iTunes - Music - 1 by Zara Larsson". Apple Music, iTunes (Denmark). נבדק ב-11 בנובמבר 2014. {{cite web}}: (עזרה) "iTunes - Music - 1 by Zara Larsson". iTunes, Apple Music (Norway). נבדק ב-11 בנובמבר 2014. {{cite web}}: (עזרה)
Introducing

Introducing הוא המיני-אלבום הראשון של הזמרת-יוצרת השוודית זארה לארסון. האלבום יצא לאור ב-21 בינואר 2013 על ידי חברות התקליטים יוניברסל מיוזיק גרופ ו-TEN מיוזיק גרופ. מתוך המיני-אלבום יצא הסינגל היחיד "Uncover". למרות שהמיני-אלבום לא הגיע לאף אחד ממצעדי המוזיקה, השירים שנכללו בו הצליחו היטב. הסינגל הראשון מתוכו "Uncover" זכה להצלחה בינלאומית, תוך שקיבל את תואר שבע הפלטינות מטעם איגוד תעשיית ההקלטות השוודי על מכירות של למעלה מ-280,000 עותקים במדינה. מידע על האלבום Introducing באתר MusicBrainz Introducing, Discogs (באנגלית) "Zara Larsson – Uncover" (in Swedish). Sverigetopplistan. Swedish Recording Industry Association. Archived from the original on 28 January 2015. Retrieved 24 January 2015. Välkommen till Grammotex!, www.grammotex.se
Allow Me to Reintroduce Myself

Allow Me to Reintroduce Myself הוא המיני-אלבום השני של הזמרת-יוצרת השוודית זארה לארסון. המיני-אלבום יצא לאור ב-5 ביולי 2013 על ידי חברות התקליטים יוניברסל מיוזיק גרופ ו-TEN מיוזיק גרופ. השיר "She's Not Me" מתוך המיני-אלבום קיבל את תואר הזהב מטעם איגוד תעשיית ההקלטות השוודי על מכירות של למעלה מ-20,000 עותקים במדינה. מידע על האלבום Allow Me to Reintroduce Myself באתר MusicBrainz Allow Me to Reintroduce Myself, Discogs (באנגלית) Välkommen till Grammotex!, www.grammotex.se
Uncover

Uncover הוא המיני-אלבום השלישי של הזמרת-יוצרת השוודית זארה לארסון. האלבום יצא לאור ב-15 בינואר 2015 על ידי חברות התקליטים אפיק רקורדס, סוני מיוזיק אנטרטיינמנט ו-TEN מיוזיק גרופ. המיני-אלבום יצא לאור בסמוך לצאת אלבום הרמיקס הראשון של לארסון, The Remixes. ב-16 בינואר 2015 המיני-אלבום היה זמין להורדה דיגיטלית בניו זילנד, אוסטרליה, דרום אפריקה, קנדה, וארצות הברית. כמו כן, עלה המיני-אלבום לרשת הזרמת המדיה ספוטיפיי, תוך שהיה זמין בשלל רשתות הזרמת מדיה נוספות. האלבום Uncover באתר Discogs האלבום Uncover באתר ספוטיפיי האלבום Uncover באתר יוטיוב Uncover, Discogs (באנגלית) Zara Larsson - The Remixes, Discogs (באנגלית) Uncover - EP by Zara Larsson (בAustralian English), נבדק ב-2020-03-26 Uncover - EP by Zara Larsson (בAustralian English), נבדק ב-2020-03-26 Uncover - EP by Zara Larsson (באנגלית בריטית), נבדק ב-2020-03-26 Uncover - EP by Zara Larsson (בCanadian English), נבדק ב-2020-03-26 Uncover - EP by Zara Larsson (באנגלית אמריקאית), נבדק ב-2020-03-26 Uncover, נבדק ב-2020-03-26